Diari Oficial de la Generalitat Valenciana


Sumari del DOGV 1510, del 25-03-1991 (1991/820668)

DECRET 44/1991, de 20 de març, del Consell de la Generalitat Valenciana, pel qual es nomenen, per substitució, el president i els vocals de la Junta Electoral de la Comunitat Valenciana.
------------------------------------------------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/1991/03/20/44/dof/vci/html**

### Dades del document

Número de DOGV
:   1510

Data del DOGV
:   25-03-1991

Secció del DOGV
:   AUTORITATS I PERSONAL

Número del document
:   1991/820668


Data del document
:   20-03-1991

Organisme emissor


Tipus de document
:   Decret

Decret 44/1991, de 20 de març, del Consell de la Generalitat Valenciana, pel qual es nomenen, per substitució, el president i els vocals de la Junta Electoral de la Comunitat Valenciana.  
La Llei 1/1987, Electoral Valenciana, de 31 de març, regula en els articles 17 i següents la composició, el procediment per a la designació, el nomenament i la substitució dels membres de la Junta Electoral de la Comunitat Valenciana, que haurà de realitzar-se mitjançant decret del Consell de la Generalitat Valenciana.  
Tot complint el que es disposa en l?esmentada llei, per Decret del Consell de la Generalitat Valenciana 180/1987, de 23 de novembre, es va procedir al nomenament dels membres de la Junta Electoral de la Comunitat Valenciana.  
Com a conseqüència de la constitució del Tribunal Superior de Justícia de la Comunitat Valenciana, s'ha produït el cessament del president i dels vocals designats per sorteig i que pertanyen a l'Audiència Territorial de València, i s'haurà d'aplicar per a la seua substitució el mecanisme previst en l'article 18 de la Llei Electoral Valenciana, i procedir a la designació pel mateix procediment que per a l?elecció mitjançant sorteig davant el President del Tribunal Superior de Justícia Valencià.  
Per tant, comunicades les esmentades designacions pel president del Tribunal Superior de Justícia Valencià, a proposta del conseller d'Administració Pública i prèvia deliberació del Govern Valencià, en la reunió del dia 20 de març de 1991,  
DECRETE:  
Article únic  
En virtut del que disposa l'article 18.2 de la Llei -1/1987, Electoral Valenciana, de 31 de març, se substitueixen el president i els vocals de la Junta Electoral de la Comunitat Valenciana designats, per sorteig i que pertanyen a l'Audiència Territorial de València, nomenats per Decret del Consell de la Generalitat Valenciana 180/1987, de 23 de novembre i es nomena en el seu lloc, pel mateix procediment, el president i els vocals de la Junta Electoral de la Comunitat Valenciana que pertanyen al Tribunal Superior de Justícia Valencià:  
a) President de la Junta Electoral de la Comunitat Valenciana: Sr. Juan José Marí Castelló-Tàrrega, president del Tribunal Superior de Justícia Valencià.  
b) Vocals designats per sorteig i que pertanyen al Tribunal Superior de Justícia Valencià:  
- Sr. José Querol Giner.  
- Sr. Juan Climent Barberà.  
- Sr. Juan Luis de la Rúa Moreno.  
DISPOSICIO FINAL  
Aquest decret vigirà l?endemà de la publicació en el Diari Oficial de la Generalitat Valenciana.  
València, 20 de març de 1991.  
El President de la Generalitat Valenciana,   
JOAN LERMA I BLASCO  
El Conseller d'Administració Pública,  
EMERIT BONO I MARTINEZ


Còpia Permalink ELI